INNOVATHON (Rancangan TV)

**Innovathon** (digayakan sebagai **INNOVATHON®**) adalah rancangan realiti TV inovasi pertama di Malaysia, inisiatif Kementerian Ekonomi dan Kementerian Sains, Teknologi dan Inovasi dengan kerjasama Astro. Program ini telah disempurnakan oleh bekas Menteri Ekonomi Malaysia, Dato' Seri Rafizi Ramli pada 14 April 2023.

## Konsep
Program ini dirangka sebagai platform untuk mencungkil, memupuk dan mempamerkan idea inovatif rakyat Malaysia dari pelbagai peringkat umur dan latar belakang, dengan fokus memberi penyelesaian terhadap isu‑isu sosioekonomi serta mendorong penyelidikan dan inovasi tempatan.

Dalam konsepnya, peserta Innovathon melalui proses uji bakat, penyaringan dan episod pertandingan di mana mereka perlu menyampaikan idea atau produk inovatif yang berasaskan sains, teknologi dan penyelesaian praktikal kepada panel juri dan penonton. Program ini bukan sekadar mencari idea kreatif, tetapi juga menekankan kemahiran *pitching*, pembangunanan model perniagaan inovatif, dan potensi komersialisasi projek peserta. Ini termasuk peluang mendapat sokongan dana, pelaburan atau bimbingan untuk memperkembangkan ciptaan mereka dalam ekosistem inovasi negara.

Selain itu, Innovathon bertujuan untuk membudayakan STEM, menggalakkan pelaburan inovasi sektor swasta, serta meningkatkan penyertaan dan pendaftaran harta intelek tempatan, selaras dengan strategi kerajaan untuk memperkukuh inovasi nasional dan pembangunan teknologi. Program ini turut membuka peluang kepada peserta untuk dibimbing oleh mentor berpengalaman sepanjang siri episod, serta menawarkan hadiah dan dana sokongan pembangunan perniagaan untuk inovasi paling berjaya.

Konsep Innovathon dapat menyatukan elemen sains & teknologi, inovasi, penyelesaian masalah, *pitching idea*, bimbingan mentor, dan sokongan pendanaan, bertujuan mengangkat bakat inovator tempatan dan memacu ekosistem R&D serta *startup* di Malaysia melalui kerjasama kerajaan dengan Astro.

## Hos, mentor & Juri
### Hos & Mentor
Pengacara/pelakon, Awal Ashaari dan pelakon, Datin Lisa Surihani dipilih sebagai pengacara tetap Innovathon dari musim pertama. Bermula musim kedua hingga ketiga, Awal Ashaari tetap menjadi hos tetap namun Datin Lisa Surihani digantikan dengan pelakon Amelia Henderson. Sementara itu, bermula musim kedua juga, **Ceddy Ang** menjadi pengacara kapsul bagi Innovathon Xtra.

Manakala pengacara tersohor negara, Datuk Aznil Nawawi pula berperanan sebagai Mentor INNOVATHON yang membimbing dan memberi motivasi kepada para peserta.

### Juri
Juri professional dalam program INNOVATHON terdiri daripada 5 orang. 2 orang daripada Kementerian Ekonomi & Kementerian Sains, Teknologi dan Inovasi Malaysia, 2 orang lagi adalah pakar industri & tokoh korporat negara serta seorang selebriti tempatan (selebriti jemputan akan ada sekiranya juri tetap asal tidak hadir).

### Juri Awam
**Juri awam** merujuk kepada penonton yang berada di lokasi rakaman program dan bertanggungjawab untuk mengundi inovasi yang dipersembahkan. Seramai **100 orang** juri awam yang terdiri daripada selebriti, pempengaruh, ahli ternama dan lain-lain terlibat dalam proses pengundian ini dengan menggunakan satu butang khas. Apabila butang tersebut **ditekan** dan **lampu menyala**, ini menandakan bahawa inovasi berkenaan **telah menerima undian**. Jika **tidak menyala**, ini menandakan bahawa inovasi berkenaan **tidak menerima undian**.

## Ringkasan musim
Ringkasan ini hanya untuk pemenang tempat kelima hingga juara bagi program realiti tv, INNOVATHON sahaja.

### Musim 1 (2023)

### Musim 2 (2024-2025)

### Musim 3 (2025-2026)

## Anugerah dan pencapaian

## Lihat lagi

* Astro
* Kementerian Ekonomi Malaysia
* Kementerian Sains, Teknologi dan Inovasi Malaysia
* Kementerian Pendidikan Malaysia, kerjasama sejak musim ke-2 
* Kementerian Pendidikan Tinggi Malaysia, kerjasama sejak musim ke-2 
* Asia School Of Business, rakan strategik INNOVATHON musim ke-2

## Petikan